Vengrijos prezidentas

Vengrijos prezidentas ( arba államfő) – Vengrijos valstybės vadovas. Postas iš esmės ceremoninis, bet prezidentas gali vetuoti teisės aktus arba paprašyti Konstitucinio Teismo, kad juos peržiūrėtų. Dauguma kitų vykdomosios valdžios galių, pavyzdžiui, vyriausybės ministrų paskyrimas ir įstatymų leidimas, priklauso ministrui pirmininkui.

Dabartinis Vengrijos prezidentas yra Tamašas Šujokas, buvęs Konstitucinio Teismo pirmininkas. Jis buvo išrinktas 2024 m. vasario 26 d. ir pradėjo eiti pareigas 2024 m. kovo 5 d.

 Prezidento rinkimai 
Vengrijos Konstitucijoje yra nurodyta, kad prezidentą penkerių metų kadencijai renka Vengrijos parlamentas (Nacionalinė asamblėja). Prezidentas gali eiti dvi kadencijas iš eilės.THE BASIC (FUNDAMENTAL) LAW OF HUNGARY A Commentary of the New Hungarian Constitution  (Clarus Press, 2015, ), pp. 153–163

 Kitos veiklos 
Pagal Konstitucijos 12-tą straipsnį šalies prezidentas, vykdydamas savo pareigas, negali vykdyti „visuomeninės, politinės, ekonominės ar socialinės veiklos“. Jis taip pat negali užsiimti „jokia kita apmokama profesine veikla, išskyrus autorinių teisių saugoma veikla.“

 Sąlygos kandidatams 
Pagal Konstitucijos 10-tą straipsnį, prezidentu gali būti išrinktas bet kuris Vengrijos pilietis, sulaukęs 35-erių metų.

 Rinkimų eiga 
Prezidento rinkimai turi būti surengti likus 30-60 dienų iki dabartinio prezidento kadencijos pabaigos, arba per 30 dienų, jei prezidentas atsistatydina. Prezidento rinkimų datą paskiria Vengrijos parlamento pirmininkas.11-to Konstitucijos straipsnio pirma dalis
Konstitucija nustato, kad kandidatą „raštu turi pasiūlyti bent penktadalis parlamentarų.“11-to Konstitucijos straipsnio antra dalis Pasiūlymai turi būti pateikiami parlamento pirmininkui prieš balsavimą. Pirmininkas gali iškelti vieną arba daugiau kandidatų.

Prezidento rinkimuose galimi du turai, kuriuose parlamentarai balsuoja slaptai. Abu turai privalo būti surengti per dvi dienas iš eilės. Jei pirmajame ture kandidatas į prezidentus surenka daugiau nei du trečdalius balsų, jis yra laikomas išrinktu.11-to Konstitucijos straipsnio trečia dalis Jei nė vienas kandidatas negauna reikalaujamos balsų daugumos, organizuojamas antrasis turas, kurio metu parlamentarai renkasi tarp dviejų kandidatų, pirmajame rinkimų ture surinkusių daugiausiai balsų.11-to Konstitucijos straipsnio ketvirta dalis

 Priesaika 
Pagal Konstitucijos 11-to straipsnio šeštą dalį, Vengrijos prezidentas turi prisiekti prieš Vengrijos parlamentą.

Prisiekiama taip:

 Kompetencijos ir privilegijos 
Pagal įstatymus „Vengrijos valstybės vadovas yra Respublikos prezidentas, kuris vaizduoja tautos vienybę ir prižiūri demokratinį valstybės institucijų funkcionavimą“. Prezidentas taip pat yra vyriausiasis Vengrijos gynybos pajėgų vadas, jis „atstovauja šaliai“ užsienyje, „gali dalyvauti Nacionalinės Asamblėjos posėdžiuose ir juose pasisakyti“, „inicijuoti įstatymus“ ir referendumus. Prezidentas taip pat nustato rinkimų datas, dalyvauja „priimant sprendimus dėl tam tikrų įstatymų“ (karo padėties, nepaprastosios padėties ir kritinės padėties), sušaukia Nacionalinę Asamblėją po rinkimų, taip pat gali ją paleisti, leidžia Konstituciniam Teismui patikrinti, ar tam tikras įstatymas atitinka Konstituciją.

Valstybės vadovas „siūlo ministrą pirmininką, teismo pirmininką ir vyriausiąjį prokurorą“. Prezidentas su „dar vieno vyriausybės nario parašu“ paskiria ministrus, Nacionalinio Vengrijos banko prezidentą, universitetų profesorius ir rektorius, generolus bei ambasadorius. Jis taip pat „įteikia apdovanojimus ir skiria titulus“. Vis dėlto, prezidentas gali atsisakyti paskirti tam tikrus asmenis, „jei yra neįvykdytos įstatymais numatytos sąlygos arba jei dėl tam tikrų priežasčių būtų sutrikdytas demokratinis valstybinių institucijų funkcionavimas“.

Taip pat, vyriausybei sutikus, valstybės vadovas gali „pasinaudoti malonės suteikimo teise“, „nuspręsti teritorijos organizavimo klausimus“ ir „pilietybės įgijimo ar atėmimo atvejus“.

 Imunitetas ir nušalinimas iš pareigų 
Įstatymais yra numatyta, kad „Respublikos prezidentas yra neliečiamas“. Dėl tos priežasties visos baudžiamosios bylos prieš prezidentą gali būti vykdomos tik pasibaigus jo kadencijai.13-to Konstitucijos straipsnio pirma dalis

Vis dėlto, Konstitucijoje yra numatyta, kad prezidentas gali būti nušalintas, jei jis „sąmoningai pažeidžia pagrindinius šalies įstatymus, vykdydamas savo pareigas, arba jei nusikalstamą veiklą vykdo savo noru“. Tokiu atveju, nušalinimui turi pasiūlyti bent penktadalis parlamentarų.

Nušalinimo procedūra yra pradedama, jei slaptu balsavimu jai pritaria du trečdaliai parlamentarų.13-to Konstitucijos straipsnio trečia dalis Jei nušalinimui yra pritarta, Konstitucinis Teismas nusprendžia, ar prezidentas turėtų būti atleistas nuo pareigų.13-to Konstitucijos straipsnio ketvirta dalis Jei teismas pripažįsta prezidento kaltę, jis yra nušalinamas nuo pareigų.13-to Konstitucijos straipsnio šešta dalis

 Pareigų perėmimas 
 Kadencijos nutraukimas 
Pagal Konstituciją, Respublikos prezidento kadencija baigiasi:
 pasibaigus kadencijai;
 jam mirus einant pareigas;
 dėl nesugebėjimo atlikti pareigų ilgiau nei 90 dienų;
 jei jis neatitinka tinkamumo sąlygų;
 jam atsistatydinus;
 jį atleidus.

 Laikinas pareigų neatlikimas 
Pagal Konstitucijos 14-tą straipsnį, jei Vengrijos prezidentas laikinai nesugeba vykdyti savo pareigų ir įgaliojimų, jo pareigas vykdo Nacionalinės asamblėjos pirmininkas.14-to Konstitucijos straipsnio trečia dalis

Pagal Konstituciją, ar prezidentas iš tiesų laikinai negali atlikti pareigų, sprendžia Vengrijos parlamentas paties prezidento, vyriausybės arba Nacionalinės asamblėjos nario siūlymu.

 Istorija 
Žemiau pateikiamas Vengrijos prezidentų, ėjusių pareigas nuo 1989 m. iki dabar, sąrašas.

Partijos

 # Portretas Vardas(Gimimo–mirties metai)Kadencija Politinė partija Pareigos—80pxMatjašas Siurošas(gimė 1933 m.)1989 m. spalio 23 d.1990 m. gegužės 2 d.MSzPLaikinasis Respublikos prezidentas—80pxArpadas Gioncas(1922–2015 m.) 1990 m. gegužės 2 d. 1990 m. rugpjūčio 3 d.SZDSZ Laikinai einantisRespublikos prezidento pareigas11990 m. rugpjūčio 4 d.1995 m. rugpjūčio 4 d.Respublikos prezidentas1995 m. rugpjūčio 4 d.2000 m. rugpjūčio 4 d.280pxFerencas Madlis(1931–2011 m.)2000 m. rugpjūčio 4 d.2005 m. rugpjūčio 5 d.Nepriklausomas380pxLaslo Šojomas(1942–2023 m.)2005 m. rugpjūčio 5 d.2010 m. rugpjūčio 6 d.480pxPalis Šmitas(gimė 1942 m.)2010 m. rugpjūčio 6 d.2012 m. balandžio 2 d.(atsistatydino)Fidesz—80pxLaslo Kuvėras(gimė 1959 m.)2012 m. balandžio 2 d.2012 m. gegužės 10 d.Laikinai einantisRespublikos prezidento pareigas580pxJanošas Aderis(gimė 1959 m.)2012 m. gegužės 10 d.2017 m. gegužės 8 d.Respublikos prezidentas2017 m. gegužės 8 d.2022 m. gegužės 9 d.680pxKatalin Novak(gimė 1977 m.)2022 m. gegužės 10 d.2024 m. vasario 26 d.Respublikos prezidentė—80pxLaslo Kuvėras(gimė 1959 m.)2024 m. vasario 26 d.2024 m. kovo 5 d.Laikinai einantisRespublikos prezidento pareigas780pxTamašas Šujokas(gimė 1956 m.)2024 m. kovo 5 d.DabartinisNepriklausomasRespublikos prezidentas

 Paskutiniai rinkimai 
 Kandidatas Nominuojanti partija Balsai % Už Tamašą Šujoką Nepriklausomas 134 96,40% Prieš T. Šujoką --- 5 3,60% Iš viso 139  100% Galiojantys biuleteniai 139  95,20% Tušti ir negaliojantys biuleteniai 7 4,80% Iš viso 146  100% Susilaikė 52 26,27% Registruoti rinkėjai / rinkėjų aktyvumas 198 73,73

 Šaltiniai 

Kategorija:Vengrijos politinė sistema